b'\n_START_ARTICLE_\nGjert Langfeldt\n_START_SECTION_\nBakgrunn\n_START_PARAGRAPH_\nLangfeldt ble uteksaminert fra latinlinjen ved Kristiansand katedralskole i 1967. Han studerte deretter diverse fag med mellomfag i pedagogikk og filosofi, samt grunnfag i offentlig rett. Han tok deretter allmennl\xc3\xa6rerutdanning og ble l\xc3\xa6rer fra 1976. I 1981 ble han pedagogisk kunsulent i \xc3\x85snes kommune og i Kvinnherad kommune fra 1982 og deretter skolesjef i Flekkefjord kommune fra 1987. Samtidig studerte han bedrifts\xc3\xb8konomi ved Norges Handelsh\xc3\xb8yskoles NHHK._NEWLINE_I 1994 ble han Cand.polit. med hovedfag i pedagogikk, og ble f\xc3\xb8rstekonsulent ved Statens Utdanningskontor i Vest-Agder. Han ble h\xc3\xb8gskolelektor ved H\xc3\xb8gskolen i Agder (HiA) p\xc3\xa5 deltid fra 1996, og stipendiat fra 1998 i Norges forskningsr\xc3\xa5ds (NFR) skoleprosjekt Fra ressurs til Resultat I 2005 ble han Dr.polit. og ansatt som f\xc3\xb8rsteamanuensis ved HiAs fakultet for pedagogikk. Avhandlingen var Effektivitet og likeverd i norsk grunnskole. \xe2\x80\x93 En empirisk unders\xc3\xb8kelse av elevresultater i ungdomsskolen med s\xc3\xa6rlig vekt p\xc3\xa5 analyse av resultater for elever som f\xc3\xa5r spesialundervisning. Han var prosjektmedarbeider p\xc3\xa5 NFRs SOL-prosjekt, Skole og ledelse fra 2003 til 2006. Siden 2009 har han v\xc3\xa6rt professor ved UiAs institutt for pedagogikk. Han har ogs\xc3\xa5 en professor II-stilling ved H\xc3\xb8gskulen i Sogn og Fjordane.'